Evolusi KL Drift 2

Evolusi KL Drift 2 ialah sebuah filem aksi permotoran Malaysia 2010 arahan Syamsul Yusof dan merupakan kesinambungan daripada filem Evolusi KL Drift (2008). Filem ini dibintangi oleh Syamsul sendiri, Farid Kamil, Aaron Aziz dan Scha Al-Yahya. 

Filem ke-25 terbitan Skop Productions ini dikatakan merupakan filem termahal yang pernah dihasilkan oleh syarikat tersebut dalam sejarah, dengan dilaporkan menelan belanja RM 2.5 juta, termasuk promosi. Difahamkan, Fasha Sandha tidak terlibat di dalam kesinambungan filem ini dan peranan beliau telah digantikan oleh pelakon baru iaitu Scha Al-Yahya. Filem ini ditayangkan pada 25 Mac 2010."Evolusi KL Drift 2 masuk pawagam 25 Mac", Harian Metro,
22 Mac 2010.

Sinopsis
Perlumbaan kehidupan Zack dan Sham masih belum berakhir. Zack bukan lagi pelumba haram seperti dulu. Kini dia seorang “Drifter” profesional. Dalam pada itu selepas kemalangan yang dialami, Sham bukan lagi drifter kerana kakinya tempang dan berjalan dengan bantuan tongkat. Peristiwa lampau dan keadaan dirinya yang cacat menghantui diri Sham. Dalam kekalutan ini muncul seorang wanita bernama Aleeya yang juga seorang drifter profesional setelah Fasha, bekas teman wanita Zack pergi membawa diri ke luar negara untuk menyambung pelajarannya selepas cintanya ditolak oleh Sham. 

Aleeya mencemburui kehebatan Zack di litar lumba. Joe yang terlepas dari kemalangan maut masih lagi menaruh dendam ke atas Zack. Wajahnya yang berparut menguatkan lagi keazamannya untuk menghapuskan Zack dan orang-orangnya. Ery sebagai orang kanan Joe juga menaruh dendam pada Zack kerana kawan baiknya Karl dipenjarakan. Selain dari memburu Zack, Joe ingin menguasai seluruh perniagaan dadah di KL. ASP Kamal mengesyaki beberapa siri kematian penjenayah dilakukan oleh Joe.

Zack melarikan diri daripada polis apabila Zack ternampak dadah di bonet kereta dan Muz telah diberkas polis. Aleeya berjaya melarikan diri tetapi terbunuh akibat ditembak oleh Joe semasa tempat persembunyiannya diserbu polis. Joe hendak membunuh Zack tetapi ditembak mati oleh Kamal.

Pelakon
 Syamsul Yusof sebagai Zack
 Aaron Aziz sebagai Joe (antagonis utama)
 Scha Al-Yahya sebagai Aleeya
 Farid Kamil sebagai Sham
 Shaheizy Sam sebagai Ery (antagonis kedua)
 Remy Ishak sebagai ASP Kamal
 Rizal Ashreff sebagai Mus
 Buzen Hashim sebagai Zul
 Zul Ariffin sebagai ASP Zam
 Hetty Sarlene sebagai Vee
 Adam Corrie Lee sebagai Alex
 Aidil Aziz sebagai Penjahat 
 Yus Murai sebagai Kuncu Joe

Penerbitan
Evolusi KL Drift 2 merupakan filem ketiga arahan Syamsul Yusof dan diterbitkan bersama oleh Skop Productions dan Grand Brilliance. Kos pembikinan filem ini dianggarkan berjumlah RM 2.5 juta, termasuk promosi, menjadikannya sebagai filem termahal yang pernah dihasilkan oleh Skop. Lokasi penggambaran filem ini termasuk Pelabuhan Klang dan Putrajaya.

Syamsul yang memegang watak Zack dalam kedua-dua filem Evolusi KL Drift nyaris berdepan maut apabila besi pada kamera di bahagian depan keretanya hampir tercucuk pada bahagian mukanya semasa penggambaran bagi babak ngeri yang dilakonkannya. Filem ini masih mengekalkan sebahagian besar pelakonnya, kecuali Fasha Sandha dan Diana Danielle yang menarik diri akibat pertindihan jadual kerjaNurul Ain Mohd Hussain (7 Januari 2009). Diana letak syarat untuk ditemuduga, digugurkan dari Evolusi KL Drift 2 mStar Online. Dicapai pada 11 April 2018. dengan penambahan beberapa pelakon baru termasuk Shaheizy Sam, Remy Ishak dan Zul Ariffin.

Keluaran dan sambutan

Tayangan
Evolusi KL Drift 2 ditayangkan pada 25 Mac 2010 dan berjaya meraih kutipan pawagam terbanyak di seluruh pawagam Malaysia untuk hujung minggu pertama tayangannya (25 hingga 28 Mac), mengatasi filem-filem handalan Hollywood seperti How to Train Your Dragon dan Alice in Wonderland. 

Kutipan
Dilaporkan bahawa pada minggu pertamanya di pawagam, hasil kutipan filem ini mencecah RM 3.6 juta di 70 pawagam seluruh negara, termasuk RM560,000 pada hari pertama dan RM900,000 pada hari ketiga. Pada takat 13 hari (6 April), jumlah kutipan meningkat lagi kepada RM 5.2 juta.

Ulasan kritis
Ezekiel Lee dari Cinema Online memberi 2.5 bintang kepada filem ini, dengan membidas kepincangan logik cerita dan lakon layar yang 'tidak mendatangkan inspirasi', serta Syamsul Yusof sendiri gagal memperbaiki mutu lakonan, namun pada masa yang sama memberi pujian kepada lakonan pelakon pembantu seperti Aaron Aziz dan Shaheizy Sam yang menghiburkan penonton dengan dialog hebat mereka, di samping pemilihan kereta yang mengagumkan dan aksi lasak yang menunjukkan peningkatan dari filem pertama.Evolusi Kl Drift 2, Cinema Online, 15 Mac 2010. Diterima pada 30 Mac 2010. Portal Tupai juga memberi 2.5 bintang dengan memberi pujian kepada lakonan Scha al-Yahya, Shaheizy dan Aaron serta prestasi aksi lasak kereta, tetapi mengeluh akan "hilang fokus" jalan ceritanya.Ulasan: EVOLUSI KL DRIFT 2 - Cakap sampai tayar berasap , Tupai.com.my, 15 Mac 2010. Diterima pada 30 Mac 2010.

Ulasan Wahiduzzaman untuk mStar Online mengibaratkan EKLD2 dengan 'deruman kereta baru yang menggunakan enjin lama', dengan keluhan bahawa filem aksi dengan teknik sinematografi moden yang 'membanggakan' dihampakan oleh kepincangan plot, skrip, dan lakonan, tidak ubah seperti skrip-skrip filem Skop Production di era Datuk Yusof Haslam, tetapi dilaporannya pula bahawa "Syamsul mengakui dia tidak dapat lari sepenuhnya daripada acuan itu. Apa pun, kata Syamsul formula itu masih dianggap relevan dan berkesan hingga ke hari ini."

Antara ulasan yang lebih memberangsangkan tiba dari portal gua.com.my yang memberi markah 8/10, bagaimanapun ulasannya tidak banyak selain terhadap perlumbaan yang 'makin mantap', di samping menjadinya watak gangster lakonan Aaron Aziz dan Shaheizy Sam.Evolusi KL Drift 2 , gua.com.my, 30 Mac 2010. Diterima pada 30 Mac 2010.

Muzik
Lagu tema filem ini dengan judul sama dinyanyikan oleh James Baum, Moots (Pop Shuvit) dan Daly Ahli Fiqir, ia juga digunakan sebagai lagu tema Evolusi KL Drift: The Series dan juga lagu "Apakah Semuanya Itu" yang dinyanyikan oleh Syamsul dan sepupunya, Dr. Fazal Anwar.

Anugerah dan pencalonan
 Anugerah Kategori Penerima Keputusan Festival Filem Malaysia ke-23 Pengarah Terbaik Syamsul Yusof   Pelakon Lelaki Terbaik  Syamsul Yusof  Penyuntingan Terbaik  Syamsul Yusof & Hisham Jupri  Skor Muzik Asal Terbaik  James Baum  Pelakon Pembantu Lelaki Terbaik  Shaheizy Sam  Penataan Seni Terbaik  Shah Aznan Zainun  Penataan Bunyi Terbaik  James Baum   Anugerah Skrin 2010 Filem Terbaik   Pengarah Filem Terbaik  Syamsul Yusof  Pelakon Lelaki Terbaik Filem  Syamsul Yusof  Lakon Layar Filem Terbaik  Syamsul Yusof  Pelakon Pembantu Lelaki Terbaik Filem  Aaron Aziz  

Rujukan

Pautan luar


Kategori:Filem bahasa Melayu
Kategori:Filem Malaysia tahun 2010
Kategori:Filem terbitan Skop Productions
Kategori:Filem arahan Syamsul Yusof
Kategori:Filem aksi Malaysia